
Относно: Инвестиционно предложение „Закупуване и инсталиране на инсталация за първоначална обработка на полимерни продукти“ в производствен обект на адрес гр. Левски ул. „Кирим и Методий“ № 74, общ. Левски, обл. Плевен“.

УВАЖАЕМИ Г-Н МИЛАНОВ,
	
Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, ДВ бр.3/11.01.2011г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВ бр.81/15.10.2010г.) 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС)  на инвестиционни предложения по глава шеста, раздел III от ЗООС:
Инвестиционното предложение предвижда закупуване на ново производствено оборудване – инсталация за първоначална обработка на полимерни продукти, с цел рециклиране на полимерни материали. Инсталацията включва следните елементи:
-транспортна лента (захранваща) ВС 1000/7000;
-шредер S 360/2000;
-транспортна лента (разтоварваща) BCL 350/1500/5000М;
-метал сепаратор;
-станция за пълнене на Big Bags;
-ел. кантар.
Инсталацията за първоначална обработка на полимерни продукти ще може да обработва до 600 кг/час и ще бъде с режим на работа осем часа в денонощие, пет дни в седмицата.
Инсталацията ще бъде позиционирана в производствен обект на адрес гр. Левски ул. „Кирим и Методий“ № 74, общ. Левски, обл. Плевен
Инвестиционното предложенние попада в обхвата на т.11, буква „б“ – инсталации и депа за обезвреждане и/или оползотворяване на отпадъци (невключени в приложение №1) от Приложение № 2 към чл. 93, ал. 1, т. 1 и 2 на Закона за опазване на околната среда (ЗООС) и подлежи на преценяване необходимостта от извършване на оценка на въздействието върху околната среда (ОВОС).
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
 Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   
III. По отношение на изискванията  на чл. 31 от Закона за биологичното разнообразие:
           Съгласно чл.  2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007 г.) инвестиционното предложение „Закупуване и инсталиране на инсталация за първоначална обработка на полимерни продукти“ в производствен обект на адрес гр. Левски ул. „Кирим и Методий“ № 74, общ. Левски, обл. Плевен“, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
	Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
           Съгласно чл. 22, ал. 2 от Тарифата за таксите, които се събират в системата на Министерството на околната  среда и водите приета с ПМС № 136/13.05.2011 г. (ДВ, бр. 39/2011г.), държавната такса за съвместяване на процедурите е 500 лв. 
          Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
           
 ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
1. Искане за преценяване необходимостта от ОВОС.
	2.Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен. 
            Примерни бланки и образци на документите може да намерите на Интернет страницата на РИОСВ–гр.Плевен на адрес: http://riew-pleven.eu/form.html. Попълнените документи се предоставят на един екземпляр хартиен носител и два броя електронни носители (по възможност ел. носителя да е  диск).
3.Необходимо да представите доказателства, че отговаряте на изискванията за възложител т.е, че имате право да инициирате и да проведете процедура по глава шеста на ЗООС за горе цитираното инвестиционно предложение в конкретните му (определени от Вас) граници. Съгласно §1, т.20 от Закона за опазване на околната среда "Възложител на инвестиционно предложение" е обществен орган, физическо или юридическо лице, което по реда на специален закон, нормативен или административен акт има права да инициира или да кандидатства за одобряване на инвестиционно предложение;
	Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
1. представяне на пълна, изчерпателна и добре онагледена информация за местоположението и точните отстояния от територията на инвестиционното предложение /обекта, дейността/ спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС /жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване /хотели, мотели, общежития, почивни домове, ваканционни селища, къмпинги, хижи и др./, места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
1. онагледяване на информацията с подходящ по мащаб картен, актуален графичен или снимков материал;
1. данни за наличие на съществуващи санитарно-охранителни зони на водоизточници и водоснабдителни съоръжения за питейно-битово водоснабдяване.
1. посочване на потенциални източници на вредности на оценяваната територия и граничещите с нея.
 	3. Оригинален документ за платена такса - 255,65 €, съгласно чл. 1, ал. 5, т. 1 на Тарифата за таксите, на сметката на РИОСВ – гр. Плевен:
ОББ АД - гр. Плевен
IBAN: BG22UBBS80023106158306
BIC: UBBS BGSF
         	Съгласно чл. 22, ал. 2 от Тарифата за таксите, които се събират в системата на Министерството на околната среда и водите приета с ПМС № 136/13.05.2011г. (ДВ, бр. 39/2011г.), държавната такса за съвместяване на процедурите е 255,65 €. 
    	Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
На документа за платена такса, като основание за плащане да се впише и входящия номер на Уведомлението за ИП под който е заведено в  РИОСВ – гр. Плевен  (вх. №АО-454/26.01.2026г.).
         
Обръщаме Ви внимание, че на основание чл.2а, ал.5 от Наредбата за ОВОС, започналата процедура по ОВОС се прекратява, когато повече от 12 месеца от възложителя не са изпълнени указанията, дадени му с настоящото писмо.

С уважение, 
 
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

